26. 4. 96 De Europæiske Fællesskabers Tidende Nr. L 103/1 (Retsakter hvis offentliggørelse er obligatorisk) RÅDETS FORORDNING (EF) Nr. 752/96 af 22. april 1996 om ændring af bilag II og III til forordning (EF) nr. 519/94 om den fælles ordning for indførsel fra visse tredjelande RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: Ved Rådets forordning (EF) nr. 519/94 af 7. marts 1994 om den fælles ordning for indførsel fra visse tredje- lande (!) blev der for så vidt angår Den Kinesiske Folkere- publik indført en række kvantitative kontingenter, som er opført i bilag II til forordningen, samt tilsynsforanstalt- ninger i forhold til visse varer, som findes i bilag III til forordningen; ved fastlæggelsen af kontingenternes størrelse har Rådet haft som mål at bevare en vis ligevægt mellem en passende beskyttelse af de pågældende erhvervsgrene i Fællesskabet og at opretholde en samhandel af acceptabel størrelse med Den Kinesiske Folkerepublik under hensyn til de forskellige involverede interesser; under hensyn til de erfaringer, der er gjort i forbindelse med iværksættelsen af kontingenterne, tyder en undersø- gelse af de forskellige berørte fællesskabsproducenters situation på, at en ændring af størrelsen af visse kontin- genter vil være hensigtsmæssig og hverken være i modstrid med ovenstående mål eller forstyrre forholdene på fællesskabsmarkedet; for så vidt angår fodtøj foreslås der på grund af denne sektors særlig følsomme karakter en forøgelse af mindre omfang end for de øvrige varer, begrænset til kontingenterne for fodtøj fremstillet af læder; undersøgelsen af de vigtigste økonomiske indikatorer, bl.a. produktionens størrelse og den seneste udvikling i forbruget i Fællesskabet, gør det berettiget at afskaffe kontingentet for handsker henhørende under HS/KN- kode 42032991 og 4203 2999, for sammenbyggede () EFT nr. L 67 af 10. 3. 1994, s. 89. Forordningen er senest æn- dret ved forordning (EF) nr. 168/96 (EFT nr. L 25 af 1. 2. 1996, s. 2). bilradioer henhørende under HS/KN-kode 8527 21 samt for ikke-sammenbyggede bilradioer henhørende under HS/KN-kode 8527 29; de varer, for hvilke kontingenterne afskaffes ved denne forordning, med undtagelse af ikke-sammenbyggede bilra- dioer, bør imidlertid omfattes af forudgående fællesskabs- tilsyn; det er hensigtsmæssigt at sammenlægge de tre kontin- genter for legetøj henhørende under HS/KN-kode 9503 41, 9503 49 og 9503 90 til et enkelt kontingent for at opnå en øget fleksibilitet i anvendelsen af disse kontin- genter til fordel for de berørte erhvervsdrivende; det er ikke længere nødvendigt at opretholde tilsynsforan- staltninger for en række varer, af hvilken importen i 1994 var ubetydelig eller faldt i forhold til 1993; af hensyn til en administrativ forenkling er det derfor hensigtsmæssigt at slette disse varer på listen over varer, som er omfattet af fællesskabstilsyn; de kvantitative kontingenter og tilsynsforanstaltninger, der blev indført ved forordning (EF) nr. 519/94, bør derfor ændres som angivet i bilaget til denne forordning — UDSTEDT FØLGENDE FORORDNING: Artikel 1 Bilag II til forordning (EF) nr. 519/94 erstattes af bilag II i bilag ] til nærværende forordning. Artikel 2 Bilag III til forordning (EF) nr. 519/94 erstattes af bilag III i bilag II til nærværende forordning. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra 1. januar 1996.